Държавен вестник, бр. 40, 2014 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  40
Раздел II
Договори и отчетност
Чл. 12. (1) Условията за финансово подпо-
магане, взаимните задължения и отговорности, 
разходването и отчитането на предоставените 
финансови средства се уреждат с договор.
(2) Договорът за финансово подпомагане 
се сключва в едномесечен срок от издаване 
на заповедта на министъра на младежта и 
спорта за одобряване на проекта.
(3) Одобреният проект е неразделна част 
от сключения договор.
Чл. 13. Средствата за финансово подпома-
гане по тази наредба се предоставят в размери 
и срокове, посочени в договорите, чрез банков 
превод в левове.
Чл. 14. (1) Организациите или спортисти-
те, получили финансови средства по реда на 
тази наредба, осъществяват дейностите по 
проекта съгласно одобрените параметри, като 
разходват средствата по предназначение и 
представят отчети за изпълнение на одобре-
ните дейности по проектите и за разходване 
на получените средства.
(2) Видът и съдържанието на отчетите по 
ал. 1 заедно с придружаващите ги документи, 
както и сроковете за съставянето и предста-
вянето им в Министерството на младежта и 
спорта се определят в договорите по чл. 12, ал. 1.
(3) Начинът за приемане на отчетите се 
определя в правилата за работа на съответ-
ното структурно звено на Министерството на 
младежта и спорта.
(4) Министърът на младежта и спорта може 
да изисква допълнителна информация и доку-
менти, свързани с финансираните дейности.
Чл. 15. Министърът на младежта и спорта 
има право да не признае отчетените разходи 
(напълно или частично) в случай на несъ-
ответствия с изискванията на тази наредба, 
сключения договор и приложимото счетоводно 
законодателство.
Чл. 16. (1) Министърът на младежта и 
спорта спира финансовото подпомагане на 
отделни дейности или на всички дейности 
по договора в случаи на:
1. констатиране на незаконосъобразно или 
нецелесъобразно разходване на предоставените 
финансови средства;
2. непредставяне на отчет за разходване 
на предоставените средства в съответствие с 
определените в договора срокове;
3. при непредставяне от спортните органи-
зации на изисканите документи от инспекто-
рата по чл. 64а ЗФВС при осъществяване на 
контролната му дейност;
4. при неизпълнение на препоръките, на-
правени в доклад на инспектората по чл. 64а 
ЗФВС, след извършване на проверка на спортна 
организация.
(2) Финансирането се възобновява след 
отпадане на обстоятелството за неговото 
спиране.
Чл. 17. (1) Министърът на младежта и спорта 
прекратява договора за финансово подпомага-
не на спортната федерация или националната 
спортна организация в случаи на:
1. прекратяване действието на спортната 
лицензия;
2. ликвидация или откриване на производ-
ство по несъстоятелност;
3. средствата се разходват в несъответствие 
с проекта или целите на програмата;
4. заличаването им в Централния регистър 
на юридическите лица с нестопанска цел за 
общественополезна дейност към Министер-
ството на правосъдието.
(2) Министърът на младежта и спорта 
може да прекрати финансовото подпомагане 
на лицензирана спортна организация при 
неизпълнени договорни задължения към 
Министерството на младежта и спорта, освен 
ако е допуснато разсрочване или отсрочване 
на задълженията.
Чл. 18. (1) Министърът на младежта и 
спорта прекратява финансовото подпомагане 
на спортен клуб, който:
1. е с прекратено членство в съответната 
лицензирана спортна организация;
2. е заличен в Централния регистър на 
юридическите лица с нестопанска цел за об-
щественополезна дейност към Министерството 
на правосъдието;
3. е в ликвидация или открито производство 
по несъстоятелност;
4. е преустановил спортносъстезателната 
си дейност;
5. не е разходвал предоставените средства 
по предназначение, в съответствие с проекта 
или целите на програмата.
(2) Прекратяването по ал. 1 се извършва по 
инициатива на Министерството на младеж­
та и спорта или на лицензираната спортна 
организация.
Чл. 19. Министърът на младежта и спор-
та прекратява финансовото подпомагане на 
спортист, който:
1. е с прекратена картотека в съответната 
лицензирана спортна федерация;
2. е преустановил спортносъстезателната 
си дейност.
Чл. 20. (1) Спирането, възобновяването и 
прекратяването на финансовото подпомагане 
на лицензирана спортна организация, спортен 
клуб и спортист се извършват със заповед на 
министъра на младежта и спорта.
(2) Не се изплащат неусвоените средства 
за минал период, през който на спортна феде-
рация, клуб или спортист е било прекратено 
финансовото подпомагане.